Priama akcia

Priama akcia (skratka PA) je solidárny zväz pracujúcich, ktorý sa sústreďuje na riešenie problémov na pracovisku a v bydlisku a na organizovanie solidárnych akcií za práva a požiadavky pracujúcich u nás aj v zahraničí. 

 História 
Priama akcia vznikla v roku 2000 a v rovnakom roku sa stala sekciou Medzinárodnej asociácie pracujúcich (skratka MAP resp. IWA z ), mezinárodnej federácie anarchosyndikalistických odborov a iniciatív, ktorá v súčasnosti združuje zväzy a skupiny z 19 krajín sveta.

 Ideológia a princípy 
Organizácia sa hlási k anarchosyndikalistickým princípom a vo svojej činnosti sa primárne zameriava na organizovanie nespokojných pracujúcich, s cieľom presadenia ich požiadaviek. Klasické odbory kritizuje kvôli prehnanej byrokracii, neefektívnosti, snahám o sociálny zmier medzi kapitálom a pracujúcou triedou a tendencii vyvarovať sa otvoreným konfliktom. Ako alternatívu voči klasickým odborom ponúka radikálne odborové zväzy bez hierarchických štruktúr a bez platených funkcionárov, ktoré sú riadené členskou základňou a svoje záujmy presadzujú priamymi akciami.

 Aktivity 
Organizácia kritizuje snahy štátnych orgánov o onálepkovanie každého kritika spoločenského usporiadania za extrémistu a v minulosti sa vyjadrila aj k snahám obmedziť zhromažďovacie právo. Zväz niekoľkokrát podporil boj učiteľov za vyššie mzdy.

 Základné ciele zväzu 
 presadzovať momentálne záujmy členov, riešiť ich problémy formou priamych akcií a pomáhať každému pracujúcemu, ktorý o to požiada
 vyjadrovať solidaritu pracujúcim v sporoch bez ohľadu na krajinu, zabezpečiť pre nich pomoc od čo najväčšieho počtu ľudí a prispievať k väčšej jednote medzi pracujúcimi
 "budovať organizáciu zloženú z jednotlivcov a nezávislých skupín pôsobiacich v mieste bydliska (lokálne skupiny), v jednotlivých odvetviach (odvetvové skupiny) a v konkrétnych firmách (skupiny na pracovisku)"
 dlhodobým cieľom zväzu je taká organizácia spoločnosti, v ktorej sú spoločnosť a práca oslobodené od kapitálu a štátu

 Referencie 

 Externé odkazy 

 Oficiálny web
 Facebook

Kategória:Odbory na Slovensku
Kategória:Politika na Slovensku
Kategória:Anarchizmus